Legal Document

Category: 858

Text:
6. ΑΝΑΓΚ. ΝΟΜΟΣ υπ’ αριθ. 1845 της 17/24 Ιουλ. 1939 (ΦΕΚ Α΄ 298) Περί συμπληρώσεως του από 18.10.25 Ν.Δ/τος «περί Ιδρυμάτων Υγιεινής και Ιατρικής εν γένει». Άρθρ.1.-«1.Διευθυνταί Ιδιωτικών Κλινικών, Ιατρείων και Εργαστηρίων παραβαίνοντες τας διατάξεις του από 14.12.1937 Β.Δ/τος «περί καθορισμού των τύπων παντός είδους Ιδιωτικών Κλινικών κλπ.», ως τούτο ετροποποιήθη δια του από 30.1.1939 Β.Δ/τος «περί τροποποιήσεως και συμπληρώσεως του από 14.12.1937 Β.Δ/τος «περί καθορισμού των τύπων παντός είδους Ιδιωτικών Κλινικών κλπ.», ή τας εκάστοτε ισχυούσας διατάξεις του νόμου ή Δ/τος τας διεπούσας την λειτουργίαν των Ιδιωτικών Κλινικών, Ιατρείων κλπ., τιμωρούνται δια χρηματικής ποινής δραχ. 5.000 μέχρι 50.000 ή δια προσκαίρου διακοπής της λειτουργίας της Κλινικής, του Ιατρείου και Εργαστηρίου ή και δι’ αμφοτέρων των ποινών τούτων. Η πρόσκαιρος διακοπή της λειτουργίας δεν δύναται να είναι μικροτέρας των 15 ημερών ουδέ μείζων των 6 μηνών. Εν υποτροπή δύναται να επιβληθή, κατά την αυτήν διαδικασίαν, και οριστική διακοπή της λειτουργίας της Κλινικής, του Ιατρείου και Εργαστηρίου». Η παρ. 1 αντικατεστάθη ως άνω δια του Ν.Δ. 1217/1972 (κατωτ. αριθ. 13). 2.Αι υπό του παρόντος άρθρου προβλεπόμεναι ποιναί επιβάλλονται δι’ αποφάσεως του Υπουργού Κρατικής Υγιεινής και Αντιλήψεως, (μετά γνωμοδότησιν του Ανωτάτου Υγειονομικού Συμβουλίου.). Η ανωτέρω γνωμοδοτική αρμοδιότης του Α.Υ.Σ. κατηργήθη δια του άρθρ. 2 Β.Δ. 197/1972 (τόμ. 35 σελ. 36,40). Άρθρ.2.-1.Αι άνευ αδείας λειτουργούσαι Ιδιωτικαί Κλινικαί, Ιατρεία κλπ. κλείονται δι’ αποφάσεως του Υπουργού Κρατικής Υγιεινής και Αντιλήψεως, οι δε παραβάται τιμωρούνται, εισαγόμενοι δι’ απ’ ευθείας κλήσεως, δια χρηματικής ποινής χιλίων μέχρι δέκα χιλιάδων δραχμών, εν υποτροπή δε και δια φυλακίσεως μέχρι τριών μηνών. 2.Αι κατά τας διατάξεις του παρόντος Νόμου επιβάλλουσαι κλείσιμον Κλινικής, Ιατρείου κλπ. αποφάσεις του Υπουργού Κρατικής Υγιεινής και Αντιλήψεως, εκτελούνται μερίμνη του οικείου Προϊσταμένου του Υγειονομικού Κέντρου δια της Αστυνομικής Αρχής και επιμελεία της ασμοδίας Εισαγγελικής Αρχής, προς ην κοινοποιείται πάντοτε αντίγραφον της εκδιδομένης αποφάσεως. Άρθρ.3.-Άδεια ιδρύσεως και λειτουργίας Κλινικής ή Σανατορίου άνω των τριάκοντα κλινών δύνται να εκδοθή και επ’ ονόματι ιδιώτου, υπό τον όρον όπως η επιστημονική διεύθυνσις του Ιδρύματος ανατίθεται εις ειδικόν ιατρόν. Άρθρ.4.-Το άρθρ. 4 του Ν.Δ. 18/10/1925 εις ό,τι αφορά την επιβολήν ποινών εις Ιδιωτικάς Κλινικάς, Ιατρεία και Εργαστήρια, καταργείται.